***Чугаа сайзырадылгазынга ажык кичээл. Ийиги бичии бөлүк.***

***Темазы***: Азырал дириг амытаннар, оларнын ажык-дузазы.

***Сорулгазы***: Азырал амытаннарнын ажык-дузазын уругларга билиндирер.

***Дерилгези:*** Азырал дириг амытаннарнын чуруктары.

***Аргалары болгаш методтары:*** Беседа, тывызык, айтырыгларга харыылыыры, көргүзүп тургаш чугаалаары, оюннар.

 ***Кичээлдин чорудуу.***

1. ***Организастыг кезээ:***

-- Экии, уруглар. Оожум олуруӊар (1.2.3)

 II. ***Кичээлдиӊ кол кезээ:***

Кичээлдиӊ темазын, сорулгазын уругларга дыӊнадыры:

-- Бистер бөгүн азырал амытаннар дугайында чугаа чорудар бис база оларныӊ биске кандыг ажыктыын билип алыр бис.

-- Оларны чүге азрал дээр бис?

-- Чуге дизе бис оларны бажыӊда азырап турар бис.

-- Бисте бөгүн шокар инек аалдап келген.

--Инектин мыйызы бар-дыр бе. уруглар?

-- Ийе, бар.

-- Эмии бар-дыр бе?

-- Ийе, бар.

--Инек чүү чиирил, уруглар?

-- Сиген.

--Дус чылгаар.

--Инек биске чуну берип турарыл?

-- Сүт, эът, саржаг.

-- Инекти саап турар кижин кым дээрил, уруглар?

-- Саанчы.

--Инек чайын каяа оъттаарыл?

-- Инек чайын шолге оъттаар.

--Инек канчаар эдерил?

-- Мөө – мөө.

-- Инектин оглун чүү дээрил?

--Бызаа.

--Ол канчаан эдерил, уруглар?

--Мөө – мөө (чавыс чиӊге кылдыр)

--Инекти канчаан кыйгырар бис?

--Хөөг – хөөг дээр бис.

-- Инектин сүдүнден чүнү кылырыл?

-- Ааржы, саржаг, курут, хойтпак.

--Эдинден чүнү кылыр бис.

-- Манчы, бууза, быдаа.

--Инек биле бызааныӊ кайызы улуг – дур?

--Инек.

 **«Бызаа» деп шүлүктү оюн хевиринге чугаалап ойнаалыӊарам че уруглар!**

Бир оол ээзи боор, айтырар.

-- Бызаа, бызаа аваӊ кайыл?

-- Мөө – мөө

--Бызаа, бызаа адыӊ кымыл?

--Мөө – мөө.

--Мөө – ле дээр бөрү сен бе?

-- Мөө – мөө – мөө.

 **Уругларга тывызык салыр.**

Суг чокка чунар, шуглар чокка удуур (диис).

-- Диис.

-- Уруглар биске диис кандыг ажык - дузалыгыл?

-- Күскелер тудуп чиир

-- Диис канчаан алгырарыл уруглар?

-- Мяу – мяу.

-- Диис дугайында бичии шүлүкчүгештен сактып чугаалаптаалыӊарам.

Шупту: Чараш ала дииспей

 Мя – он, мя – он

 Чаптанчыг – ла дииспей

 Мя – он, мя – он

***Физминутка:*** Чаптанчыг мээӊ дииспейим

 Бар шаа – биле херлир – даа

 Бажы – биле чаяр – даа

-- Уруглар, ам силерге тывызык салыйн тывыӊарам.

 Долганып, долганып ток диди (ыт)

-- Ыт

-- Ыт база азырал амытан

-- Ыт кандыг ажыктыгыл?

-- Ыт кижиниӊ өӊнүү, мал – маган, бажыӊны, машинаны кадарып турар.

-- Ыттыӊ оглун чүү дээрил уруглар?

--Эник дээр

-- Ыт канчаар эдерил?

--Хог – хог – хог дээр.

-- Ам «Семдер хава» деп оюннувусту ойнап көрээлиӊерем.

**Башкы оюннун сөзүн чугаалаарга уруглар оюннун боттары ойнаар.**

 Дөө чыдар хаваны көр

 Дүрлүп алган чыдарын көр

 Оттурупкаш көрээлиӊер

 Оон соонда чүү боор эвес.

1. ***Кичээлдиӊ төнчү кезээ.***

-Бөгүн кичээлде чүлерниӊ дугайында өөрендивис , уруглар?

-Инек, диис, ыт дугайында база оларныӊ биске ажыктыын өөренген бис.

-Уруглар, бис бо кичээливиске азырал амытаннарныӊ ажык – дузазын билип алган бис.

Уруглар кичээлге идепкейлиг эки киришкеннер, оюннарны эки ойнаарра, тывызыктарны эки тыпканнар.

--ЭР- ХЕЙЛЕР, уруглар.

Ам кичээливис төнген.